**ОТЧЕТ**

на реализираните дейности от

Програма за развитие на читалищната дейност

за 2019г.

Читалището е институция, създаваща условия за съхранение и опазване на българските традиции и култура. Вече 140 години продължава да бъде живата връзка на населението с нематериалното културно наследство, събужда и разпалва духа на гражданите, възпитава младото поколение в уважение и обич към българщината, осъществява множество дейности и мероприятия от своя и от общинския културен календар, с което заема важна част от развитието и просперитета на град Козлодуй.

Основна цел на читалището е да задоволява потребностите на гражданите, свързани с:

- развитие и обогатяване на културния живот;

- социална и образователна дейност в населеното място, където осъществява дейността си;

- запазване на обичаите и традициите на българския народ;

- разширяване знанията на гражданите и приобщаването им към дейностите и постиженията на науката, културата и изкуството;

- осигуряване на достъп до информация;

- проучване особеностите на родния край и характерните особености на нашето население.

- осъществяване на естествен мост към бъдещето чрез живата връзка на поколения и родове с миналото и традицията.

За постигане на поставените цели читалището извършва основни дейности като :

- уреждане и поддържане на библиотека, читалня и детска библиотека;

- развитие и подпомагане на любителското и художественото творчество;

- организиране на школи, танцови и вокални групи, театрални студиа, кръжоци, курсове, клубове, кино;

- предоставяне на компютърни и интернет услуги;

- извършване на допълнителни дейности в съответствие с действащото законодателство, като използва приходите от тях за постигане на определени цели;

- организира концерти, спектакли, конкурси, празненства, чествания, изложби, информационни и образователни мероприятия – лекции, презентации, участва в организацията на традиционни празници и благотворителни инициативи;

- издава печатни материали.

През отчетния период дейността на читалището обхваща:

- библиотечна дейност;

- културно – масова дейност;

- любителско творчество.

***Библиотечна дейност***

Читалищната библиотека е най-голямото книжовно средище на територията на Община Козлодуй, съхранила във фонда си 33 931 библиотечни единици към 2019г. от всички отрасли на човешкото знание. Тя е част от голямото информационно пространство, съчетавайки традициите на миналото с изискванията на новото поколение и предлага нови информационни продукти на съвременния читател, както в печатен, така и в електронен вариант.

През 2019г. библиотечния фонд е обновен с 13 нови книги за сумата от 146 лева.

Броят на читателите за 2019г. е 640, от които 330 читатели до 14-годишна възраст. Общо читателски посещения за 2019г. – 6793.

Освен, че съхранява и предоставя за ползване на гражданите речници, енциклопедии, редки и ценни издания, периодичен печат и други, в читалнята са достъпни и следните услуги за гражданите:

- ползване на библиотечни колекции в библиотеката и извън нея;

- предоставяне на писмена библиографска информация;

- достъп до собствени електронни бази данни;

- интернет достъп за образователни, социални и научни цели;

- компютъризирани работни места за потребителите;

- оборудване за хора с увреждания.

***Културно – масова дейност***

Програмата за развитие на читалищната дейност се осъществява въз основа на финансово обезпечени сключени договори с кмета на Община Козлодуй. Одобрената културна програма обхваща периода януари – декември 2019г.:

- 6-ти януари – Богоявление – църковна служба и литийно шествие. Хвърляне на кръста в река Дунав;

- 21-ви януари – Ден на родилната помощ – пресъздаване обичая на „Бабуване” на площад „Христо Ботев”, осъществено съвместно с Община Козлодуй и ПК „Турлашка махала;

- 14-ти февруари – традиционен празник на лозаря „Трифон Зарезан“ – общоградски празник, пресъздаване на обичая по зарязване на лозята. Дегустация на вино и конкурс за най-добро домашно вино;

- 27-ми февруари – Празничен концерт посветен на 1-ви март - Ден на самодееца с участието на читалищните състави;

- 3-ти март – Национален празник на Република България – празнична програма;

- 4-ти март „Аз съм българче” – възрожденски час в библиотеката за деца от началните класове – запознаване с известни и неизвестни имена от различни сфери на изкуството;

- 10-ти март – „Сирни заговезни“ – показен обичай в Турлашка махала;

- 14-ти март – Тематична вечер, посветена на 140 години от рождението на Алберт Айнщайн;

- 14-ти март – Среща - разговор с общественика, колекционер, етнограф и писател Огнян Пищиков и северозападния диалект;

- 20-ти март – Премиера на постановката „Руска лотария”по едноименната пиеса от Василий Сигарев, представена от Театрална трупа „Интрига”към Народно читалище „Хр. Ботев-1879”, режисьор Величка Нейчева;

- 22-ри март – представление на Театрална трупа „Интрига”с пиесата „Руска лотария”;

- 28-ми март – Девети годишен концерт на Фолклорен танцов клуб „Хоро”под надслов „Ритъмът на България”, с участието на Мъжка певческа група „Златия” и Балет „Хаос”;

- 1-5-ти април – Седмица на книгата – Представяне на Калина Малина, Дора Габе и Елисавета Багряна и тяхното творчество;

- 12-ти април – гостуване на Театрално-музикален център – гр. Разград заедно с танцовата формация и бенд оркестъра на Арт академия Балкани с популярното скеч-шоу „Аламинут”;

- 16-ти април – гостуване на Театрално-музикален център – гр. Кърджали с комедията „Застреляй идиотите”и със специалното участие на актрисата Елен Колева;

- 20-ти април – Лазаров ден – показен обичай, ревю с конкурсен характер за най-красиво лазарско венче и най - автентична народна носия;

- 23-ти април – „Алея на доброто” – участие на читалището с ръчно изработени сувенири и кулинарни изделия в организирания от Община Козлодуй Великденски празник;

- 23-24-ти април – Филмов маратон с Пътуващо кино;

- 25-ти април – боядисване на яйца, изработване на тематични картички и рисуване на лица във „Великденска работилница”, съвместно с Община Козлодуй и Общински детски и младежки парламент;

- 25-ти април – моноспектакъл „Пепел от пеперуди” – представяне на книгите „Вол за вола”, „Заливът на свинете” и „Пепел от пеперуди”- среща с автора Борислав Костов и Виолета Белчева – илюстратор;

- 26-27-ми април – Филмов маратон с прожекциите на Кино Латона;

- 1-ви май – Участие на ГНП „Китка здравец” във Фолклорно надпяване „Майски Кукутановец”- гр.Кнежа, 2019г.

- 9-ти май – Ден на победата и Ден на Европа – поднасяне на венци и отдаване на почит към ветераните от Втората световна война с тържествен рецитал, представен от ДТС „Звезден миг”;

- 18-ти май – Участие на децата от класа по поп пеене в XIX-ти Фестивал на детската песен „Златното петле”2019, гр. Бяла Слатина и завоювани голямата на конкурса за Сирма Стоянова и I-ва награда за Йоана Кочева;

- 20-ти май – Представление на Театрална трупа „Интрига”с комедията „Руска лотария”;

- 22-ри май – участие на деца от Детски театрален състав „Звезден миг“ в национален конкурс за Ботева поезия, част от празниците по повод Ботеви дни 2019г. - гр.Враца;

- 24-ти май – Ден на славянската писменост и българската просвета и култура - традиционно шествие и празнична програма;

- 28-ми май – Участие на балет „Хаос“ в младежки фестивал „Шумът на реката“, гр. Козлодуй;

- 28-ми май – посрещане на похода „Козлодуй - Околчица“ ;

- 30-ти май – Ден на град Козлодуй - празнична програма с участието на ТС „Златия“;

- 1-ви юни – IV-ти Фестивал на популярната песен „Гласът на реката”, осъществен с любезното съдействие и финансовата подкрепа на Община Козлодуй, съвместно с празника по повод Деня на детето. С участието на балет „Хаос”, както и на децата от класа по поп пеене – II-ро място в първа възрастова група за Йоана Кочева;

- 2-ри юни – поднасяне цветя на паметника на Христо Ботев и отдаване на почит към делото му;

- 4-ти юни – премиера на пиесата „Пипи Дългото чорапче” по Астрид Линдгрен – представление на ДТС „Звезден миг”с участието на балет „Хаос”, режисьор Ваня Кожухарова;

- 6-ти юни – Достойно представяне на Театрална трупа „Интрига”в Национален фестивал на любителските театри – Нова Загора, 2019. Отличени: I-во място за главна женска роля на Катя Мондашка, II-ро място за главна мъжка роля на Цветан Бошняков и III-то място за постановка, режисьор – Величка Нейчева;

- 7-ми юни – Участие на Група за народни песни „Китка здравец“ във X-ти Фолклорен фестивал на любителското творчество „Пей и танцувай за Бутан, 2019г.“

- 8-9-ти юни – Филмов маратон с 3D програмата на Кино Латона Синема;

- 20-ти юни – Международен ден на йогата;

- 29-ти юни – Участие на ГНП „Китка здравец” в Международен фолклорен фестивал „Да запеем край река Златица” – село Гаганица;

- месец юли – Кръжок по рисуване с ръководител Силвия Дунова – заниманията се провеждат през целия месец;

- 5-6-ти юли – Филмов маратон с 3D програмата на Кино Латона Синема;

- 18-ми юли – отбелязване годишнината от рождението на Васил Левски с поднасяне на венци;

- 20-31-ви юли – Филмов маратон с прожекциите на Кино Латона Синема;

- 1-ви август – Откриване на Кино Латона Синема в зрителната зала на читалището;

- 27-ми август – участие на Сирма Стоянова в Международния фестивал „Свят, изкуство и море” – 2019г., Златни пясъци и завоювано III-то място във втора възрастова група;

- 6-ти септември – 134 години от Съединението на България – поднасяне на венци;

- 6-ти септември – участие на ТТ „Интрига”в Театрални празници , организирани от Община Трявна и Народно читалище „Пенчо Славейков – 1871”с постановката „Руска лотария”;

- 13-ти септември – Участие на Сирма Стоянова по покана от Община Бяла Слатина в Ден на талантите, част от Празнични дни на града, отличено с награда на публиката;

- 15-ти септември – участие на самодейци в пресъздаване на обичая „Сирни заговезни” и участие в Концерт на самодейните състави на ТС „Златия“, в III-ти Фестивал на занаятите и изкуствата, гр. Козлодуй – 2019г.;

- 22-ри септември –честване 111 години от Деня на Независимостта на Република България – поднасяне на венци;

- 12-ти октомври – Участие на ГНП „Китка здравец” във Фолклорен фестивал „Кукурузени усмивки” – 2019г., с. Селановци;

- 29-31-ви октомври – честване на Деня на народните будители – „Седмица на родолюбието” – тематична изложба и беседа за децата от училищата в Община Козлодуй, факелно шествие и премиерно представяне на албума „Великите владетели” – концерт на група „Епизод”, организирано съвместно с Община Козлодуй;

- 21-ви ноември – Благотворителен концерт в подкрепа на дома за сираци в село Нови хан, организиран съвместно с Ученически парламент на СУ„Св.св. Кирил и Методий”, гр.Козлодуй, с участието на балет „Хаос”;

- 25-27-ми ноември – Седмица, посветена на 140 години от създаването на Народно читалище храм-паметник „Хр. Ботев-1879”,гр. Козлодуй:

25-ти – Театрална вечер, посветена на честването на 140-тата годишнина – постановка на ТТ „Интрига”със спектакъла „Чудомировци” по разкази на Чудомир, режисьор - Величка Нейчева;

26-ти – Концерт на младежките формации към читалището и гости;

27-ми – Тържествен Фолклорен концерт на съставите към читалището „140 години НЧХП „Христо Ботев-1879”, гр.Козлодуй;

- 29-ти ноември – Участие на ГНП „Китка здравец” в поздравителен концерт по повод 8-та годишнина на „Дневен център за пълнолетни лица с увреждания”, с. Хърлец

- 1-ви декември – Запалване на светлините и Коледната елха в гр. Козлодуй – участие на Сирма Стоянова в празничната програма;

- 3-20-ти декември – Благотворителен базар в подкрепа на детското отделение на МБАЛ „Св. Иван Рилски”, организиран от Фондация „Искам бебе”, ОДМП - Козлодуй, Младежки ГЕРБ – Козлодуй и Женсъвет при „Аец Козлодуй”ЕАД, с подкрепата на Община Козлодуй;

- 10-ти декември – Благотворително представление на ТТ „Интрига”с постановката „Чудомировци”, организирано от ДП „Радиоактивни отпадъци”, в отговор на молба за финансова подкрепа, необходима за закупуването на сценични костюми в полза на ДТС „Скок подскок”;

- 12-ти декември – Детско Коледно шоу – празник за детските състави на читалището.

***Любителско творчество***

През отчетния период в читалището функционират следните състави:

- Танцов състав „Златия“ – хореограф Иван Славейков;

- Детски танцов състав „Скок-подскок“ – хореограф Иван Славейков;

- Дамска вокална формация „VIVA” – диригент Бояна Анчова, корепетитор Цветелина Чипева;

- модерен балет „ХАОС“ – 2 групи – ръководител Даниела Иванова;

- Вокална група за народно пеене „Китка здравец“ – ръководител Йордан Борисов;

- Театрална трупа „Интрига“ – режисьор Величка Нейчева;

- Танцов клуб „Хоро“- 1 група – ръководител Тодор Първолов;

- Танцов клуб „Ритмика“ – 1 група – ръководител Тодор Първолов;

- Танцов клуб „Хоро” I-во ниво – 1 група – ръководител Тодор Първолов;

- Клас по поп пеене – музикален педагог Цветелина Чипева;

- Клас по пиано и солфеж – музикален педагог Цветелина Чипева;

- Детски театрален състав „Звезден миг“ – ръководител Ваня Кожухарова;

- Мажоретен състав – ръководител Галена Динолова;

- Духов оркестър – ръководител Пламен Маринов;

- Занимания по йога за деца – ръководител Белла Симеонова;

- Йога за възрастни – ръководител Цветина Петрова;

- Кръжок по рисуване – ръководител Силвия Дунова.

Резултатите от цялостната работа през изминалата година са: разширяване на обхвата от дейности и тяхното разнообразие – откриване на постоянно кино, откриване на школа по рисуване, сформиране на нова формация – женски квартет, увеличаване броя на участниците в детските групи и състави, повече гостуващи театрални постановки, нови дестинации за участия на самодейците, обновен сценичен реквизит, обновени са изцяло музикалните инструменти на духовия оркестър, активно участие в благотворителни инициативи, увеличаване броя на привлечени доброволци в ученическа възраст, участия на всички самодейни групи в организираните не само от читалището културни прояви, но и във всички, организирани от Община Козлодуй. Също така - добро сътрудничество и партньорство с останалите читалища на територията на общината и извън нея, както и с местните училища, детски градини, пенсионерски клубове и ОДК – Козлодуй. Тенденцията занапред ще бъде към повишаване качеството на крайния продукт от читалищната самодейност, за да може то да бъде представяно достойно на чужда сцена, повече участия в национални и международни фестивали, обогатяване на културната програма за развитие на читалищната дейност, поддържане и разширяване на кръга от добрите партньорства, както и по-голямо обновяване на библиотечния фонд.

* + 1. **Нереализирани. Причини.**

* + 1. - Детски летен клуб „Приятели” – поради ремонтни дейности на площада пред читалището, създаващи неподходящи условия за провеждане на мероприятия с деца;

- Празничен Коледен концерт – непроведен поради струпването на няколко концерта в малък диапазон от време, което е изтощително за самодейците и от друга страна предполага неизбежна повтаряемост на сценичната продукция.

**Отчет за изразходваните средства за читалищна дейност през 2019 година, гласувани от ОБС Козлодуй**

|  |  |  |  |
| --- | --- | --- | --- |
| Дейност | **Планирани средства** | **Използвани средства** | **Остатък** |
| **1. По Програмата:**  1.1. Ден на самодееца – концерт на самодейните състави на читалището;  1.2. Международен ден на майчиния език – гостуване на Огнян Пищиков;  1.3. Постановка на ТТ „Интрига”;  1.4. Детски летен клуб „Приятели”;  1.5. Детски летен клуб „Приятели”;  1.6. Изработване на сувенирни кукли – приказни герои;  1.7. Среща в библиотеката с живи литературни герои от книгата „Пипи Дългото чорапче”;  1.8. Честване на 140 годишен юбилей на читалището;  1.9. Новогодишно детско шоу;  1.10. Празничен Коледен концерт.   1. **Реквизит** – костюми, украса за сцена и други (включително хонорари, такси участия във фестивали, хонорари за поставяне на танц и др.)   2.1. Хонорари и осигуровки | 120,00 лв.  80,00 лв.  3 200,00лв.  50,00лв.  50,00лв.  100,00лв.  360,00лв.  2 400,00лв.    250,00лв.  200,00лв.  12 440,00лв. | 31,00 лв.  80,00 лв.    3 200,00лв.  00,00лв.  00,00лв.  00,00лв.  00,00лв.  2 900,00лв.  538,00лв.  00,00лв.  10 057,35лв. | 89,00 лв.    00,00 лв.  00,00лв.  50,00лв.  50,00лв.  100,00лв.  360,00лв.  - 500,00лв.    - 288,00лв.  200,00лв.    2 382,65лв. |
| ОБЩО: | **19 250,00лв.** | **16 806,35лв.** | **2 443,65лв.** |
| 1. **Реализирани дейности извън Програмата със средства, получени по Програмата:**   - участие на ТТ ”Интрига” в Театрални празници - гр.Трявна  - участие на ГНП „Китка здравец” във ФФ „Кукурузени усмивки”  - участие на ГНП „Китка здравец” в празнична програма по повод годишнина на „Дневен център за пълнолетни лица с увреждания”, с. Хърлец  - участие във Фестивал на занаятите -осъществяване на обичай Сирни заговезни   * 1. - Изработване на грамоти   2. - закупуване на материали за изработване на мартеници   3. - закупуване на книги   4. - поставяне на танц   5. - закупуване на материали за кръжок по рисуване   6. - Музикално-поетична вечер на ДТС „Звезден миг”   7. - Моноспектакъл „Пепел от пеперуди” – представяне на книги на Борислав Костов   8. - Участие в рецитал-конкурс за изпълнение на Ботева и възрожденска поезия и проза-гр.Враца   9. - участие във Фестивал „Златното петле”-гр.Бяла Слатина   10. - ремонт на озвучителна техника   11. - участие в „Алея на доброто” | 00,00лв.  00,00лв.  00,00лв.  00,00лв.  00,00лв.  00,00лв.  00,00лв.  00,00лв.  00,00лв.  00,00лв.  00,00лв.  00,00лв.  00,00лв.  00,00лв.  00,00лв. | 400,00лв.  20,00лв.  30,00лв.    50,00лв.  58,65лв.  400,00лв.  250,00лв.  672,00лв.  150,00лв.  100,00лв.  130,00лв.  60,00лв.  30,00лв.  63,00лв.  30,00лв. | - 400,00лв.  - 20,00лв.  - 30,00лв.  - 50,00лв.  - 58,65лв.  - 400,00лв.  - 250,00лв.  - 672,00лв.  - 150,00лв.  - 100,00лв.  - 130,00лв.  - 60,00лв.  - 30,00лв.  - 63,00лв.  - 30,00лв. |
| **ОБЩО:** | 00,00лв. | 2 443,65лв. | - 2 443,65лв. |
| 1. **Поддръжка на сградата:** | 12 276,00лв. | 12 276,00лв. | 00,00лв. |
| 1. **Преходен остатък** | **00,00лв.** | **00,00лв.** | **00,00лв.** |

***Материално – техническа база***

Благодарение на осъществени проекти от Община Козлодуй за ремонт и реконструкция на Зрителна зала, фоайе и вътрешна сцена, както и закупуване на сценично облекло и техническо оборудване - осветление и озвучаване в периода 2013-2015г., читалището разполага с добри условия, отговарящи на съвременните критерии. През месец юли, 2015г. отново по проект, спечелен от Община Козлодуй, беше ремонтирано помещението, което в момента е обособено като Детски отдел в библиотеката, със санитарен възел, освен това бяха ремонтирани стълбището и втория етаж на библиотеката.

Към днешна дата, читалището продължава своето развитие и стремеж към поддържане на съвременен облик и стандарт. Отново с подкрепата на Община Козлодуй, през месец октомври, 2017г. беше стартиран проект за отпускане на безвъзмездна финансова помощ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“, от мярка 7 „ Основни услуги и обновяване на селата в селските райони“ от програмата за развитие на селските райони за периода 2014 – 2020г., съфинансирана от Европейския земеделски фонд за развитие на селските райони. В изпълнение на проекта, материалната база на читалището беше обновена и оборудвана с нови мебели, щори, климатици, офис техника, озвучителна и осветителна техника, мултимедиен проектор и екран, пушек машина, видео стена, и професионална сцена.

Благодарение на отпуснато дарение в отговор на молба за спонсорство от страна на читалището към „АЕЦ Козлодуй“ ЕАД, бяха закупени нови духови инструменти. Също така, постъпило дарение от ТК „Хоро”ще бъде използвано за закупуване на костюми в полза на ДТС „Скок подскок”. Със собствени средства са закупени костюми за балет „Хаос” – голяма група. Въпреки осъществената помощ от нашите дарители, читалището все още се нуждае от средства за закупуване на нови сценични костюми.

Необходимо е извършване на ремонт на помещения, изолация на южната козирка /над библиотеката/, частично подновяване на дограма и поставяне на такава, където липсва, както и закупуване на мебели за съхранение или обособяване на такива части в помещенията, където е възможно.

Изготвил:

Цветелина Чипева

/*Секретар*/